[{"text_idx": "#000000", "text": "Trafod argyfwng y diwydiant dur yng Nghymru"}, {"text_idx": "#000001", "text": "Mae'r Gweinidog Economi wedi cynnal cyfarfod brys gyda chwmni\u0308au cynhyrchu dur a'r undebau llafur oherwydd pryderon am ddyfodol y diwydiant."}, {"text_idx": "#000002", "text": "Roedd y cynrychiolwyr ym Mae Caerdydd yn trafod strategaeth sut i wneud y diwydiant dur yn fwy cynhyrchiol a chystadleuol."}, {"text_idx": "#000003", "text": "Galwodd y cwmni\u0308au a'r undebau am ostwng trethi busnes ond dywedodd Edwina Hart y byddai rhaid sicrhau na fyddai gostyngiad yn torri rheolau Ewropeaidd."}, {"text_idx": "#000004", "text": "Dywedodd: \"Tra bod llawer o'r ffactorau a all ddylanwadu ar y diwydiant tu allan i reolaeth llywodraeth Cymru, wrth weithio gyda'r diwydiant rwy'n credu bod yna lot mwy y gallwn ni wneud i gefnogi parhad y diwydiant dur yng Nghymru."}, {"text_idx": "#000005", "text": "\"Does yna ddim digon yn cael ei wneud ar lefel Brydeinig felly mae'n rhaid i ni weithredu nawr er mwyn sicrhau dyfodol ymarferol i'r diwydiant dur sy'n allweddol i'n ffyniant economaidd yn y dyfodol.\""}, {"text_idx": "#000007", "text": "\"Dyma un o'r costau mawr sy'n wynebu'r diwydiant, medd y cwmni\u0308au, cost sy'n cyfrannu at argyfwng yn y diwydiant dur."}, {"text_idx": "#000010", "text": "\"Tra bod y diwydiant wedi ac yn wynebu heriau, rydyn ni'n optimistaidd y gallwn ni i gyd, y llywodraeth, y cwmni\u0308au a'r undebau, ddatblygu a gweithredu strategaeth fydd yn diogelu swyddi a chryfhau'r diwydiant yn y dyfodol.\""}, {"text_idx": "#000011", "text": "Mae miloedd o swyddi wedi eu colli mewn gweithfeydd ers wythnosau."}, {"text_idx": "#000012", "text": "Mae pryderon y gallai 250 o swyddi fynd yn Llanwern, ger Casnewydd, wrth i gwmni dur Tata roi'r gorau i'r safle."}, {"text_idx": "#000013", "text": "Yn o\u0302l undebau, mae swyddi dan fygythiad yn safle'r cwmni yn Shotton hefyd."}, {"text_idx": "#000014", "text": "Fe aeth gweithwyr dur o dde Cymru i San Steffan yr wythnos diwethaf gan alw ar Lywodraeth y DU i weithredu i achub y diwydiant."}, {"text_idx": "#000016", "text": "\"Y cyfan y gall Llywodraeth Cymru ei wneud yw ymgyrchu o blaid y diwydiant a cheisio rhoi pwysau ar San Steffan. \""}, {"text_idx": "#000019", "text": "Cymru i gael dau borthladd rhydd gwerth \u00a326m yr un"}]